cyanic-selkie/wikianc huggingface dataset:
Bandar Sungai Buaya
Sungai Buaya ialah bandar baru di daerah Hulu Selangor, Selangor, Malaysia. Ia dapat dilalui melalui jalan 1208. Terdapat sebuah kampung Melayu terletak tidak jauh selepas kawasan perumahan ini melalui sebatang jalan yang dihubung.Ia adalah sebuah kampung kecil yang terletak berhampiran pinggiran bandar Rawang. Sungai Buaya dibahagikan kepada dua tempat yang dikenali sebagai Kampung Sungai Buaya dan Bandar Sungai Buaya. Sungai Buaya mendapat namanya dari legenda seekor buaya putih yang dikatakan tinggal di sana dan disaksikan oleh peneroka Sungai Buaya.
Stesen ERL KLIA2
Stesen ERL KLIA2 ialah sebuah stesen keretapi di Lapangan Terbang Antarabangsa Kuala Lumpur (KLIA), Sepang, Selangor, Malaysia dan merupakan stesen bagi perkhidmatan KLIA Transit dan KLIA Ekspres. Stesen ini dibuka kurang seminggu selepas KLIA2 dibuka kepada awam pada 2 Mei 2014.
Lokasi
Stesen ini terletak Gateway@klia2, Lapangan Terbang Antarabangsa Kuala Lumpur (KLIA), Sepang, Selangor, Malaysia. Selain KLIA, mercu tanda lain di sekitar stesen adalah ibu pejabat AirAsia dan Hotel Tune klia2.
Pelan stesen
Stesen ini adalah stesen atas tanah dimana aras platform terletak di atas tanah. Stesen ini mempunyai satu platform tengah untuk perkhidmatan KLIA Transit. Ruang legar stesen yang menempatkan mesin tiket, pagar tambang dan pusat khidmat pelanggan terletak di aras 2, pusat membeli-belah Gateway@klia2. Terdapat kemudahan bagi Orang Kurang Upaya (OKU) seperti platform mesra OKU dan lif. Stesen ini adalah sebahagian daripada pusat membeli-belah Gateway@klia2.
Perkhidmatan bas
Terdapat bas tempatan dan dan bas ulang-alik berkhidmat di aras 1 Bangunan Terminal Utama KLIA iaitu laluan bas RapidKL E1, laluan bas Smart Selangor BTG1, SPG1 dan SPG2 serta laluan bas ulang-alik ke LTCP dan Mitsui Outlet Park.
Maketab Mohamed
Prof. Dr. Maketab Mohamed merupakan Presiden Persatuan Pencinta Alam Malaysia. Beliau telah melibatkan diri bersama persatuan tersebut sejak tahun 1986, yang ketika itu beliau bernaung dibawah Persatuan Pencinta Alam Malaysia, cawangan negeri Selangor.
Pembinaan kilang Lynas Corporation Ltd
Beliau menerima penjelasan Prof. Dr. Ahmad Termizi Ramli dan Dr. Che Rosli Che Mat (Ahli Parlimen Hulu Langat) berhubung pembinaan kilang memproses unsur nadir bumi di Lynas di Kuantan,Pahang. Kenyataan dua saintis itu telah disiarkan Buletin Utama, TV3 pada 24 Ogos 2011. Penjelasan itu menempelak Ahli Parlimen Kuantan dari Parti Keadilan Rakyat (PKR), Fuziah Salleh.
Projek Lynas hendaklah terlebih dahulu diluluskan oleh Agensi Tenaga Atom Antarabangsa (IAEA).
Kebimbangan mengenai pencemaran itu disebabkan kes sebelum di mana nadir bumi di Maywood Site, Amerika Syarikat melalui anak sungai yang membawa bahan cemar ke kawasan sekitar.
Sekolah Menengah Kebangsaan Lunas
Sekolah Menengah Kebangsaan Lunas atau nama ringkasnya SMK Lunas, merupakan sebuah sekolah menengah kebangsaan yang terletak kira-kira 1 kilometer dari Pekan Lunas, Kulim, Kedah. Ia mendapat nama sempena sebuah pekan kecil lama yang banyak mencatat sejarah. Tapak sekolah ini pada asalnya ialah kawasan ladang getah yang dimiliki oleh seorang pemilik kilang kayu di Lunas. Keluasan sekolah ini lebih kurang 6.070 hektar bersamaan dengan 15 ekar. Sekolah Menengah Kebangsaan Lunas mula beroperasi pada tahun 1984. Setelah 34 tahun, nama sekolah masih lagi menggunakan nama yang sama iaitu Sekolah Menengah Kebangsaan Lunas.
Pada 2009, Sekolah Menengah Kebangsaan Lunas memiliki 1003 orang pelajar lelaki dan 875 orang pelajar perempuan, menjadikan jumlah keseluruhan murid seramai 1878 orang. Ia mempunyai seramai 100 orang guru.2009
Sejarah
Kumpulan pertama yang mendaftar di Sekolah Menengah Kebangsaan Lunas pada tahun 1984 adalah seramai 213 orang iaitu 111 orang yang terdiri daripada pelajar tingkatan satu dan 102 orang mendaftar di tingkatan peralihan.
Tenaga pengajar pada tahun 1986/87 adalah seramai 38 orang dan terdapat 6 orang staf sokongan. Pada tahun 1986, kumpulan pelajar sulung telah menduduki peperiksaan Penilaian Menengah Rendah (PMR). Kelas bagi tingkatan empat buat pertama kalinya dibuka pada tahun 1992 dan buat pertama kalinya juga pada tahun 1993, sekolah ini telah mengemukakan calon peperiksaan Sijil Pelajaran Malaysia (SPM).
Kebakaran
Pada 9 Februari 2000, sebuah kebakaran di Sekolah Menengah Kebangsaan Lunas telah memusnahkan bilik pengetua, bahagian pentadbiran dan bilik guru. Kebakaran ini berlaku akibat perbuatan tiga orang pelajar.
Lagu
Lagu Sekolah telah dicipta liriknya oleh pengetua Sekolah Menengah Kebangsaan Lunas yang ke-4 iaitu Puan Hajah Siti Faridah bt Md Noor.
Manakala melodi lagunya dicipta oleh  Encik Akhbar bin Ridwan yang pada ketika itu merupakan guru besar Sekolah Kebangsaan Sungai Kob.
Beliau juga merupakan suami kepada Puan Hajah Siti Faridah sendiri.
Visi, Misi dan Lencana
thumb
Visi dan Misi serta lencana sekolah ini telah diilhamkan oleh pengetua yang pertama dan juga yang ketiga iaitu En Abdul Majid bin Abdullah bersama barisan pentadbir yang banyak memberi sumbangan idea sehingga terhasilnya misi, visi dan lencana yang telah diguna pakai sehingga hari ini. Walau bagaimanapun, visi dan misi sekolah telah diselaraskan untuk semua sekolah di Malaysia kepada visi dan misi yang telah ditetapkan oleh Kementerian Pendidikan Malaysia bermula penghujung tahun 2013.
Visi
"Pendidikan Berkualiti Insan Terdidik Negara Sejahtera"
Misi
"Melestarikan Sistem Pendidikan Yang Berkualiti Untuk Membangunkan Potensi Individu Bagi Memenuhi Aspirasi Negara"
Moto Sekolah
"PENDIDIKAN ASAS KESEMPURNAAN"
Pendidikan merupakan aset utama menentukan kejayaan hidup seseorang. Hanya dengan ilmu pengetuahuan manusia dapat hidup dengan sempurna pada masa hadapan.
Senarai pengetua
Berikut ialah senarai nama pengetua-pengetua yang telah dan sedang berkhidmat di Sekolah Menengah Kebangsaan Lunas.
Piala Malaysia 2003
Piala Malaysia 2003 merupakan edisi ke-76 Piala Malaysia. Kejohanan ini bermula pada 20 Ogos 2003. Sebanyak 12 buah pasukan negeri & 4 pasukan kelab terbaik menyertai edisi pada kali ini. Persatuan Bola Sepak Polis Di Raja Malaysia dan Angkatan Tentera Malaysia tidak menyertai edisi kali ini.
Format
Pada edisi kali ini, format empat kumpulan dengan empat pasukan setiap kumpulan digunakan. Juara kumpulan akan mara ke suku akhir manakala naib juara terbaik akan mengiringi juara kumpulan ke suku akhir.
Pautan luar
Piala Malaysia 2003]
Senožaty
Senožaty merupakan sebuah kampung dan kawasan perbandaran yang terletak di daerah Pelhřimov, wilayah Vysočina, Republik Czech.
Nagai Chaudhry
Nagai Chaudhry ialah sebuah bandar banci ("census town") dalam daerah Mahendragarh di negeri Haryana, India.
Demografik 2001
Menurut bancian India pada tahun 2001, Nagai Chaudhry memiliki bilangan penduduk seramai 7,368. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.
Pendidikan 2001
Menurut bancian India pada tahun 2001 Nagai Chaudhry memiliki kadar pendidikan (kebolehan membaca) 58%, di bawah kadar purata kebangsaan 59.5%; dengan 61% lelaki dan 39% wanita mampu membaca. 13% dari populasi berusia di bawah 6 tahun. (2001)
La Almunia de Doña Godina
La Almunia de Doña Godina merupakan sebuah kawasan perbandaran yang terletak di wilayah Zaragoza, Aragon, Sepanyol
Kampung
Kampung atau desa, menurut takrifan universal, ialah sebuah penempatan manusia di kawasan luar bandar. Biasanya ia lebih kecil daripada pekan.
Pengelasan desa
Menurut Rouceck dan Warren, desa boleh dikelaskan berdasarkan berbagai-bagai kriteria:
Brunei
Di Brunei, kampung secara rasmi ialah pembahagian pentadbiran peringkat ketiga dan yang terakhir. Kampung merupakan sub-pembahagian mukim, yang mana mukim pula merupakan sub-pembahagian daerah. Komuniti kampung diketuai oleh ketua kampung. Biasanya kampung mempunyai kemudahan komuniti asas seperti sekolah rendah dan agama, masjid, dan balai raya atau dewan kemasyarakatan.
Malaysia
Di Malaysia, istilah kampung dirujukkan pada satu petempatan yang penduduknya kurang daripada 1,000 orang di sesebuah kawasan terutamanya di luar bandar atau mana-mana petempatan penduduk masih mengekalkan identiti asalnya seperti organisasinya dan cara pemilikan tanah bagi penduduknya. Dalam organisasi sesebuah kampung, ia terdiri daripada Penghulu(ketua), Naib Penghulu, imam, bilal, setiausaha, bendahari dan dibantu oleh beberapa ahli jawatankuasa yang dilantik mengikut tugas dan peranannya dalam menentukan hal ehwal serta kebajikan penduduk terutamanya.
Halim Saad
Tan Sri Dato Seri Wira Halim Saad dikenali sebagai ahli perniagaan terkemuka yang memimpin Renong / UEM Group dari tahun 1985 hingga 2001. Kumpulan Renong / UEM adalah syarikat korporat terbesar di Malaysia pada masa itu, dengan pelaburan di hampir setiap sektor utama di Malaysia; dari konsesi Lebuhraya, konsesi Jambatan, Hotel, Hospital, Produk Farmasi, Telekomunikasi, Transit Aliran Ringan, Bas, Pembangun Lapangan Terbang Antarabangsa (KLIA), Kompleks Sukan Negara Malaysia, Rangkaian Televisyen & Media dan juga Media Cetak. Setelah meninggalkan Renong / UEM Group pada tahun 2001, Tan Sri Halim Saad mengasaskan Markmore Group yang mempunyai pelaburan di dalam dan luar negara. Portfolionya termasuk; Petroliam & Gas - Eksplorasi dan Pengeluaran, Konsesi Perlombongan, Tenaga, Pembinaan dan Pembangunan Hartanah, Pusat Membeli-Belah REIT, Infrastruktur Telekomunikasi, Pendidikan, Pengurusan Hartanah, Perkhidmatan Pengurusan Aset.
My Story by Tan Sri Halim Saad
https://www.youtube.com/watch?v=1uNFerUXKec
UTeM’s new pro-chancellor
https://www.malaymail.com/news/malaysia/2021/02/09/halim-saad-appoitned-utems-new-pro-chancellor/1948483
Keluarga
Halim berkahwin dengan Noraini Zolkifli pada tahun 1979. Mereka dikurniakan tiga orang anak, Nor Syahadah, M. Taqiuddin, dan Nor Sabrina. Pada bulan Oktober 1995, mereka ke mahkamah untuk mengesahkan perceraian namun telah ditarik permohonan. Pada tahun 1997, Puan Sri Norani Zolkifli mengemukakan permohonan perceraian kepada Tan Sri Halim Saad, yang melibatkan tuntutan perceraian sebanyak RM500 juta, iaitu anggaran 10% daripada aset Tan Sri Halim Saad pada masa itu.
https://www.wsj.com/articles/SB838669790143359500
https://www.klik.com.my/item/story/2727629/renong-chief-s-divorce-hearing-on-july-31
Rangkaian
Halim Saad sering dikaitkan dengan bekas Menteri Kewangan Tun Daim Zainuddin. Pada masa pemerintahan Perdana Menteri Tun Dr. Mahathir, beliau berfungsi sebagai ahli perniagaan bumiputra yang membiayai operasi UMNO. UMNO ketika itu merupakan parti politik paling dominan di Malaysia. Beliau juga didapati menyalurkan dana untuk pembelian tanah Bangunan UMNO/PWTC yg ketika itu dimiliki Tengku Razaleigh Hamzah. Selain itu, syarikat-syarikat milik UMNO yang mengalami kerugian berbillion ringgit sering dijual kepada Halim Saad.
Alpartir
Alpartir merupakan sebuah kawasan perbandaran yang terletak di wilayah Zaragoza, Aragon, Sepanyol
Halim Saad
Anugerah & Pingat
Malaysia: Komandan (P.S.M.) Membawa gelaran 'Tan Sri'
Bandar Sungai Long
thumb|Bandar Sungai Long
Sungai Long ialah sebuah bandar baru yang terletak di Mukim Cheras, dalam daerah Hulu Langat dan terletak 12 km dari pusat bandar Kajang, Selangor, Malaysia. Dianggarkan lebih daripada 10,000 penduduk mendiami bandar baru ini dan majoritinya ialah kaum Cina. Perdana Menteri Malaysia ke-10, Dato' Seri Anwar Ibrahim, kini menetap di Bandar Sungai Long bersama keluarganya.
Halim Saad
Anugerah & Pingat
Malaysia: Lain-lain - (P.S.M), (S.S.A.P), (S.P.M.P), (D.C.S.M), (S.I.M.P), (D.P.M.P), (D.S.A.P)
Benin: Konsulat Kehormat Benin
UEM
Pada tahun 1984, United Engineers Malaysia (UEM) adalah sebuah syarikat yang merosot/kerugian. Ketika itu, Halim Saad telah bertindak membeli majoriti saham syarikat tersebut. Halim Saad menggunakan syarikat berikut sebagai platfom untuk membida projek terbesar di Malaysia pada masa itu, iaitu projek Lebuhraya Utara Selatan sejauh 800km. UEM memenangi tawaran tersebut dan dianugerahkan konsesi pada tahun 1986. UEM kemudian, menubuhkan syarikat baru bernama PLUS untuk melaksanakan projek konsesi tersebut. Skala risiko dan size kontrak seperti itu tidak pernah dijalankan oleh mana-mana syarikat di Malaysia pada masa itu. Gambarannya, PLUS bertanggungjawab membina jalan raya dari Thailand ke Singapura dalam masa 7 tahun termasuk mengoperasikan dan menyelenggarakannya. Tugas itu merangkumi pembiayaan dan pembinaan 300 Jambatan, 70 persimpangan jalan, 40 tempat awam dan 18 kawasan rehat dan perkhidmatan. Terdapat kira-kira 100 kontrak utama dan 400 kontrak kecil yang dimeterai oleh PLUS dengan kontraktor tempatan. Walaupun terdapat risiko bahawa kontraktor tempatan tidak berpengalaman, gambaran yang lebih besar adalah bahawa ia memberi peluang kepada kontraktor Melayu/BumiPutera serta bukan bumiputera untuk mencuba 'Cabaran Baru' dan mengembangkan kepakaran mereka. Projek ini telah disiapkan pada bulan September 1994, iaitu 1 tahun lebih awal dari jadualnya. Ini secara langsung mengubah lanskap Semenanjung Malaysia dengan sistem infrastruktur baru dan menjadi dorongan utama pembangunan dan pertumbuhan ekonomi seluruh negara. Ini memperlihatkan perhubungan antara negeri dan bandar bandar berlaku pada tahap yang baru.
UEM / Renong
Antara tahun 1988 hingga 1993, UEM telah membeli dan membina sebanyak 29 syarikat lain bagi memastikan bekalan dan perkhidmatan penting bagi pembinaan dan penyelenggaraan lebuh raya PLUS tersedia pada harga dan kualiti yang paling baik. Strategi ini dilaksanakan bagi menjalankan operasi disamping mencapai keuntungan yang optimum. Pada tahun 1990, Renong dilihat mememeteraikan perkongsian dengan UEM, iaitu PLUS termasuk semua syarikat lain yang berkaitan dengan struktur asas organisasi disatukan dibawah satu organisasi. Renong terus berkembang pesat, menjadi wajah Korporat Malaysia. Menjelang tahun 2001, Renong didapati memegang saham utama dalam 14 syarikat besar yang tersenarai di Bursa Malaysia. Antaranya, Cement Industries of Malaysia dan HoHup Construction, Mudajaya Construction dan Time DotCom. Time merupakan syarikat pertama yg membawa Fiber Optic ke Malaysia.
Opus International
Pada 1996, pembelian penting Halim Saad adalah Opus International Consultants Ltd dari New Zealand. OPUS pada awalnya merupakan entiti di bawah Kerajaan New Zealand, Kementerian Kerja Raya dan Pembangunan. Ia diswastakan Halim Saad melalui Syarikat Kinta Kellas. OPUS ketika itu, menjalankan lebih daripada 100 projek di 20 buah negara. Pada tahun 2002 dan 2006, OPUS diiktirafkan sebagai 'Pengekspot Perkhidmatan Perdagangan & Perusahaan New Zealand ke Pasaran Antarabangsa'. Secara langsung, OPUS juga dinobatkan sebagai Pengeksport Tertinggi Perdagangan New Zealand.
Projek Nasional Lain Lain
Lapangan Terbang Antarabangsa Kuala Lumpur
Kompleks Sukan Negara
Jambatan Kedua Malaysia Singapura
Kompleks Kastam, Imigresen dan Kuarantin (CIQ - Malaysia Singapura)
Kabel Fiber dan Kabel Kapal Selam 3600Km - Time Dot Com
Transit Aliran Ringan Kuala Lumpur - PUTRA
Prolink (Kini dikenali sebagai Iskandar Malaysia) - 24000 ekar
Kemaman Bitumen Company
Cement Industries Malaysia
Kualiti Alam
New Straits Times
Phamarniaga
Kumpulan KYS
Kebanggaannya dalam bidang/institusi pendidikan adalah Kolej Yayasan Saad (Saad Foundation College) dan Kolej Matrikulasi Yayasan Saad (Kini dikenali sebagai Kolej Yayasan UEM). Ia dibina untuk mengenang jasa arwah ayahnya. Kedua-dua institusi ini terkenal dengan keputusan terbaik dalam peperiksaan mahupun sijil perakuan. Selain itu, sekolah/kolej KYS terkenal dengan pelbagai aktiviti kokurikulum seperti ragbi, bola jaring, coding(programming) dan juga orkestra. Pasukan KYS Orchestra dikehendaki Tan Sri Halim Saad agar membuat persembahan di seluruh Malaysia termasuk menyertai jemputan jemputan luar negara.
Antara Program Latihan dan Biasiswa Halim Saad lain, yang mencerminkan visi dan pengalamannya; RMTS dan RGSTF.
https://en.wikipedia.org/wiki/Kolej_Yayasan_Saad
Suris
Suris ialah komun di jabatan Charente di barat-daya Perancis.
A Certain Magical Index
A Certain Magical Index (とある魔術の) merupakan sebuah siri novel ringan Jepun yang ditulis oleh Kazuma Kamachi dan diilustrasikan oleh Kiyotaka Haimura, dan diterbitkan oleh ASCII Media Works di bawah imprinnya Dengeki Bunko sejak April 2004 dalam sejumlah tiga siri berasingan. Siri yang pertama berjalan dari April 2004 ke Oktober 2010, siri yang kedua dari Mac 2011 ke Julai 2019, dan siri ketiga dari Februari 2020 ke kini.
Lucas Biglia
Lucas Rodrigo Biglia (lahir 30 Januari 1986) ialah seorang pemain bola sepak profesional Argentina yang bermain untuk kelab Itali, Milan dan pasukan kebangsaan Argentina sebagai pemain tengah.
Sekolah Menengah Kebangsaan Air Merah
Sekolah Menengah Kebangsaan Air Merah atau nama ringkasnya SMK Air Merah, merupakan sebuah Sekolah menengah kebangsaan yang terletak di Jalan Taman Selasih.
Pada 2009, Sekolah Menengah Kebangsaan Air Merah memiliki 735 pelajar lelaki dan 480 pelajar perempuan, menjadikan jumlah keseluruhan murid seramai 1215 orang. Ia mempunyai seramai 67 orang guru.2009
Halim Saad
Anugerah & Pingat
Kumpulan Markmore
Air galian
thumb|Mata air mineral [[Pak Ab Sabalan|Gurgur]] Air mineral (disebut juga air galian) adalah air yang mengandungi mineral atau bahan-bahan larut lain yang mengubah rasanya atau memberinya nilai terapeutik. Sebatian-sebatian Garam, sulfur,dan gas-gas adalah di antara bahan yang larut di dalam air. Air mineral biasanya boleh dibuat buih. Air mineral boleh disediakan atau boleh didapati dari mata air semulajadi. Dalam banyak tempat, air mineral water selalunya dirujuk kepada bahasa percakapan bermaksud air karbonat, yang mana ia biasanya adalah air mineral yang dikarbonatkan, bertentangan dengan air paip.
Halim Saad
Anugerah & Pingat
Kumpulan Markmore adalah syarikat swasta milik Halim Saad selepas era Renong / UEM.
Antara sektor yang terlibat:
1. Pendidikan
2. Pembinaan
3. Pembangunan Hartanah
4. Mineral, Petroliam & Gas
5. Tenaga Boleh Diperbaharui
Nabalu
Nabalu ialah genus monotip tumbuhan berbunga yang tergolong dalam keluarga Araceae. Satu-satunya spesies ialah Nabalu corneri.
Halim Saad
Anugerah & Pingat
7. REIT - Pusat Membeli-Belah
Nabalu
Spesis ini ditemui di Borneo.
Anento
Anento merupakan sebuah kawasan perbandaran yang terletak di wilayah Zaragoza, Aragon, Sepanyol
Halim Saad
Anugerah & Pingat
8. Perkhidmatan Pengurusan Hartanah
10. Pertanian & Akuakultur
Toxicroak
Toxicroak (ドクロッグ) ialah spesies Pokémon mulut toksik. Ia berevolusi daripada Croagunk pada tahap 37. Ia berdasarkan katak beracun.
Agudelle
Agudelle ialah komun di jabatan Charente-Maritime di barat-daya Perancis.
Carnivine
Carnivine (マスキッパ) ialah spesies Pokémon penangkap serangga. Ia berdasarkan Venus Flytrap, Dionaea muscipula, tumbuhan karnivor yang menangkap dan menghadamkan serangga dan araknid.
Berapit
Berapit merupakan sebuah pekan yang terletak di Bukit Mertajam, Pulau Pinang. Ia terletak di dalam kawasan parlimen Bukit Mertajam.
Sekolah rendah Jit Sin A & B turut terletak dekat sini. IKBN dan IPG Kampus Seberang Perai terletak berdekatan Mengkuang, berhampiran Jalan ke Berapit.
Nama Berapit adalah datang dari nama kampungnya.
Hit the Top
Hit the Top ialah sebuah drama Korea Selatan tahun 2017 dibintangi oleh Yoon Shi-yoon, Lee Se-young, Kim Min-jae dan Cha Tae-hyun. Drama ini disiarkan menerusi saluran KBS2 bermula 2 Jun sehingga 22 Julai 2017 pada hari Jumaat dan Sabtu pukul 11:00 malam sebanyak 32 episod.
Rating
Di dalam jadual dibawah, nombor biru mewakili rating terendah dan nombor merah mewakili rating tertinggi
Cikidangbayabang
Cikidangbayabang merupakan sebuah desa yang terletak dalam (daerah) kecamatan Mande, Kabupaten Cianjur, Provinsi Jawa Barat, Indonesia.
Poskod
Poskod yang digunakan di Cikidangbayabang adalah 43292. Terdapat buah desa di dalam daerah kecamatan Mande.
Pokok mentega
Pokok mentega, bisbul atau seralat (nama saintifk: Diospyros blancoi ) merupakan sejenis tumbuhan yang terdapat di hutan-hutan Asia Tenggara, terutamanya di Kepulauan Filipina.
Peristilahan
Buah yang dihasilkan pokok ini diberi nama "buah mentega" atau "buah lemak" kerana tekstur isi buah yang dirasa licin lemak seakan mentega. Ia juga mempunyai seberapa nama setempat lain yang diberi serantau Asia Tenggara termasuk:
Botani
Bisbul merupakan pohon yang sedang tingginya, 10-30 m, meskipun umumnya hanya sekitar 15 m atau kurang. Batangnya lurus, dengan pepagan berwarna hitam atau kehitaman, diameter hingga 50 cm atau lebih di pangkal batang, bercabang kurang lebih mendatar dan bertingkat, dengan tajuk keseluruhan berbentuk kerucut yang lebat dan rapat daun-daunnya sehingga gelap di bagian dalamnya. Daun-daun tersusun bersng, berbentuk lonjong, 2,5-12 × 8-30 cm, bertepi rata, dengan pangkal membundar dan hujung meruncing, bertangkai sekitar 1,7 cm. Sisi atas daun hijau tua, mengkilap, seperti kulit; sisi bawah berbulu halus, keperakan. Daun muda hijau muda sampai merah jambu.
Kegunaan
Buahnya dapat dimakan segar atau sebagai campuran minuman dan rojak. Kandungan serat buah ini juga dipercayai membantu merawat sakit sembelit. Buah ini juga mempunyai manfaat mengurangkan rabun dan penyakit selaput mata serta membantu melambatkan proses penuaan untuk tujuan kecantikan diri.
Kayu pokok bermutu baik dengan bertekstur halus, kuat dan keras padat; kayu ini diusahakan untuk membuat perabot, pintu tingkap, papan lantai serta alat senjata bela diri.
Aniñón
Aniñón merupakan sebuah kawasan perbandaran yang terletak di wilayah Zaragoza, Aragon, Sepanyol
Qatar
Qatar (قَطَر ; sebutan dalam lahjah tempatan: ) atau nama rasminya Negara Qatar (دَوْلَة قَطَر) adalah sebuah negara berdaulat yang terletak di Asia Barat, menduduki Semenanjung Qatar kecil di timur laut Semenanjung Arab. Satu-satunya sempadan daratnya adalah dengan Arab Saudi di selatan manakala sempadan selebihnya dikelilingi oleh Teluk Parsi; yang mana memisahkan Qatar dengan negara pulau yang berjiran iaitu Bahrain.
Selepas pemerintahan Uthmaniyah, Qatar menjadi sebuah jajahan naungan Britain pada awal kurun ke-20 sehingga ia mendapat kemerdekaan pada tahun 1971. Qatar telah diperintah oleh Kerabat Thani sejak awal kurun ke-19. Sheikh Jassim bin Mohammed Al Thani merupakan pengasas Negara Qatar. Qatar adalah sebuah negara monarki warisan dan ketua negaranya adalah Emir Sheikh Tamim bin Hamad Al Thani. Sama ada Qatar dianggap sebagai sebuah monarki berperlembagaan atau monarki mutlak   hanya satu perbezaan pendapat. Pada tahun 2003, perlembagaan telah diluluskan dalam satu pungutan suara, dengan hampir 98% bersetuju. Pada awal tahun2017, jumlah penduduk Qatar adalah 2.6 juta: 313,000 orang adalah warganegara Qatar dan 2.3 juta orang ekspatriat.
Pada 5 Jun 2017, Arab Saudi, Bahrain, Emiriah Arab Bersatu dan Mesir menamatkan hubungan diplomatik dengan Qatar, dengan menuduhnya membiayai keganasan dan mencampuri hubungan dalaman negara-negara yang berjiran dengannya yang mana menyebabkan krisis diplomatik Qatar 2017.
Sejarah
Setelah Perang Dunia Kedua, Qatar berusaha untuk memperoleh kemerdekaan, terutama setelah India mencapai kemerdekaannya pada tahun 1950-an. Usaha Qatar semakin giat setelah pihak British memberikan kemerdekaan kepada Kuwait pada tahun 1961. Pihak British menyatakan akan menghentikan penguasaan politik tetapi tetap meneruskan penguasaan ekonomi di Qatar. Sebagai tindak balas, Qatar dengan membentuk Persekutuan Arab Teluk bersama dengan Bahrain. Setelah taklukan oleh pihak Inggeris dan Empayar Uthmaniyah di Qatar, akhirnya Qatar menjadi negara yang merdeka pada 3 September 1971.
Politik
Qatar ialah sebuah sebagai negara raja berperlembagaan separa yang dipimpin oleh keluarga Al Thani, dengan Amir sebagai ketua negara, dan Perdana Menteri sebagai ketua kerajaan. Dinasti Al Thani telah memimpin Qatar sejak 1825. Amir terkini Qatar ialah Tamim bin Hamad Al Thani anakanda Hamad bin Khalifa Al Thani yang menyerahkan kekuasaan padanya 25 Jun 2013. Pada 2003, Qatar menerapkan perlembagaan yang membolehkan 30 dari 45 anggota Dewan Perundangan negara dipilih secara demokratik. Perlembagaan ini disetujui secara mutlak dalam pungutan suara dengan angka 98%.
Bahagian pentadbiran
Sejak tahun 2004, Qatar telah dibahagikan kepada tujuh buah perbandaran (bahasa Arab: baladiyah).
Geografi
Qatar ialah sebuah negara semenanjung di timur Semenanjung Tanah Arab, bersempadan dengan Teluk Parsi dan Arab Saudi berdekatan kawasan petroleum utama. Qatar berkeluasan 11,437 km2. Dengan lebar antara 55 and 90 km, tanah Qatar secara amnya rata, dengan titik tertinggi cuma 103 m, dan berbatu.
Demografi
Pada tahun 2017, jumlah penduduk Qatar mencapai 2.6 juta dengan warganegara Qatar hanya 313,000 orang (12%) dan 2.3 juta yang lain ialah ekspatriat. Warga asing bukan Arab menyumbang kepada majoriti populasi Qatar; orang India merupakan yang terbesar dengan 650,000 orang (2017), diikuti dengan 350,000 orang Nepal, 280,000 orang Bangladesh, 260,000 orang Filipina, 200,000 orang Mesir, 145.000 orang Sri Lanka dan 125,000 orang Pakistan. Jumlah penduduk di Qatar adalah bergantung kepada musim kerana negara ini sangat bergantung dari imigran asing.
Bahasa
Bahasa rasmi Qatar ialah bahasa Arab. Bahasa Inggeris ialah bahasa kedua lazim bagi masyarakat Qatar. Corak masyarakat Qatar dengan kaum yang pelbagai juga membawa kepada sejumlah bahasa asing ditutur di negara ini seperti bahasa Parsi, Tagalog dan Indonesia.
Peta
thumb|Lokasi Qatar, di Asia Barat
Gerhana Bulan September 2015
Gerhana bulan penuh berlaku antara 27 dan 28 September 2015. Ia dilihat pada petang Ahad, 27 September di Amerika; manakala di Eropah, Afrika, dan Timur Tengah, ia dilihat pada awal pagi hari Isnin, 28 September. Ia adalah dua daripada jumlah keseluruhan gerhana bulan pada tahun 2015, dan perlawanan akhir dalam tetrad (empat keseluruhan gerhana bulan dalam siri). Gerhana lain di tetrad adalah pada 15 April 2014, 8 Oktober 2014, dan 4 April 2015.
Jumlah gerhana bulan lebih gelap dari yang dijangka, mungkin disebabkan oleh abu yang tertinggal dari letusan gunung berapi Calbuco pada April 2015.
Kejelasan
Gerhana ini kelihatan di Eropah, Timur Tengah, Afrika, dan Amerika.
Supermoon
kanan|320x320px Bulan eklipsip ini kelihatan 12.9% lebih besar diameter daripada gerhana bulan April 2015, diukur sebagai diameter 29.66 'dan 33.47' dari pusat bumi, berbanding dengan imej simulasi ini.
Supermoon adalah kebetulan bulan purnama atau anak bulan dengan pendekatan terdekat Bulan membuat Bumi ke orbit elips, menghasilkan saiz cakera lunar yang paling besar seperti yang dilihat dari Bumi. Ini adalah gerhana bulan terakhir supermoon hingga 31 Januari 2018.
Latar belakang
thumb|Video animasi ini menerangkan gerhana bulan supermoon 27 September, 2015. Gerhana bulan berlaku apabila Bulan berlalu dalam umbra bumi (bayang-bayang). Apabila gerhana bermula, bayang-bayang Bumi mula-mula menggelapkan Bulan sedikit. Kemudian, bayang-bayang itu mula "menutupi" sebahagian daripada Bulan, mengubahnya menjadi warna merah-coklat gelap (biasanya - warna itu boleh berbeza-beza berdasarkan keadaan atmosfera). Bulan kelihatan merah kerana penyebaran Rayleigh (kesan yang sama yang menyebabkan matahari terbenam kelihatan kemerahan) dan pembiasan cahaya itu oleh atmosfera bumi menjadi umbra.
Simulasi berikut menunjukkan kemunculan Bulan yang berlalu melalui bayangan bumi. Kecerahan Bulan dibesar-besarkan dalam bayangan umbral. Bahagian utara Bulan adalah paling dekat dengan pusat bayang-bayang, menjadikannya paling gelap, dan paling berwarna merah.
Fail:Animation_September_28_2015_lunar_eclipse_appearance.gif
Pemasaan
thumb|Titik perhubungan relatif kepada bayang-bayang bumi dan bayang-bayang penumbral, di sini dengan Bulan berhampiran nod menurun † Bulan tidak kelihatan semasa bahagian gerhana di zon waktu ini.
Gerhana berkaitan
Gerhana adalah salah satu daripada empat gerhana bulan dalam siri jangka pendek di nod menurun pada orbit Bulan.
Siri tahun bulan berulang selepas 12 ganjil, atau 354 hari (beralih kembali kira-kira 10 hari dalam tahun-tahun yang berurutan). Kerana peralihan tarikh, bayang bumi akan menjadi kira-kira 11 darjah barat dalam peristiwa-peristiwa yang berurutan.
Kitaran Saros separuh
Gerhana bulan akan didahului dan diikuti dengan gerhana matahari sebanyak 9 tahun dan 5.5 hari (setengah saros). Gerhana bulan ini berkaitan dengan dua gerhana matahari anulus saras matahari 144.
Ery Zukhairi
Ery Zukhairi (lahir 6 Disember 1978), pemegang Ijazah Sarjana Muda dari UTM ini merupakan seorang pelakon, model, penerbit dan pengarah lelaki Malaysia [1 ]. Beliau juga merupakan seorang Jurutera sepenuh masa di dalam sektor perindustrian elektronik & automotive. Beliau terkenal dengan melakonkan watak utama sebagai Inspektor Shariff didalam Filem Temuan Takdir dan Watak utama Wahyu didalam Filem Flat_3A terbitan Metrowealth.
Kerjaya
Beliau mula bergiat aktif dalam dunia seni sebagai pelakon teater pada tahun 1993 – 2001, menjadi model dan pelakon iklan komersial pada 2008 sebelum disunting oleh MIG sebagai resident artist pada 2009. Dalam pada itu, beliau masih mempunyai kerjaya tetap sebagai seorang jurutera di beberapa Syarikat Industri Elektronik & Automotif di Lembah Kelang. Beliau mula menempa nama apabila terpilih melalui saringan ketat pengarah tersohor Azhari Zain untuk memegang watak utama didalam Filem Flat 3A terbitan MIG pada tahun 2011 dan meneruskan kerjaya dan minat beliau didalam bidang seni tanah air.
Beliau amat terkenal pada tahun 2010-2018 sebagai satu-satunya Pelakon Lelaki Malaysia yang paling kerap membintangi Iklan TV Komersial dan masih lagi aktif didalam lakonan komersial dan model hingga sekarang (2023). Pernah juga menjadi model tetap majalah AVON selama 3 tahun (2013-2015) dan Ambassador Thalassemia Kementerian Kesihatan Malaysia pada 2015. Selain berlakon, beliau juga berbakat dalam penulisan skrip dan penah menulis 2 skrip drama terbitan RTM iaitu Drama Melodi Cinta Sara 13 ep (2018) dan Drama Pelangi Cinta Abu Dhabi 26 ep (2019).
Yang terkini, beliau mula berjinak-jinak sebagai seorang Penerbit dan Pengarah film/drama semenjak 2022. Beliau pernah menerima Dana Film Pendek dari FINAS pada 2022 dan menerima pengiktirafan sebagai Short Film terbaik dari 10 dana yang diberi dengan menjadi penulis, pengarah dan sekaligus penerbit bagi Filem Pendek KASIH TAK TERLIHAT. Beliau kini didalam proses menerbit dan mengarah 1 filem aksi komedi yang bakal ditayangkan pada 2024 nanti.
Kehidupan Peribadi
Ery Zukhairi dilahir dan dibesarkan di Keramat, Kuala Lumpur. Pada 23 July 1996, Ery melanjutkan pelajarannya ke Universiti Teknologi Malaysia dan memegang Ijazah Sarjana Muda Sains Fizik pada 2001. Sangat berminat untuk menjadi juruterbang dan penah mengambil ujian kelayakan di hotel Nikko sebanyak 2 Level pada 2002 tetapi tidak meneruskan atas sebab peribadi. Beliau mula menjadi Production Engineer di Senai, Johor selepas graduasi dan kemudian meneruskan kerjaya di Epson Precision, Texas Instrument dan beberapa syarikat lagi. Ajakan arwah Azhari Zain untuk kepejabat MIG mengubah hidupnya selepas ditawarkan menjadi artis tetap. Arwah Azhari Zain melihat bakat dan pakej yang dipunyai oleh Ery Zukhairi semasa menjadi watak pembantu dbawah drama Epilog Syurga Cinta arahannya.
"Saya masih ingat dan pegang kata-kata keramat arwah abang Azhari pada saya sebelum penggambaran Flat 3A, katanya, "Ery, hadam kan ayat abang ni, sentiasa merendah diri, tapi, dalam lakonan, walaupon kau jadi kereta volkswagon buruk dalam barisan Ferrari, pastikan orang pandang dan ingat watak kau sebab kau lain dari yang lain". Sampai sekarang, dialah satu-satunya mentor saya", ujar Ery Zukhairi mengenai insan yang mengubah hidupnya didalam industri seni negara.
Filemografi
FILEM
DRAMA
TELEFILEM
TV KOMERSIAL
Sekolah Kebangsaan Taman Pulai Emas
Sekolah Kebangsaan Taman Pulai Emas atau nama ringkasnya SK Taman Pulai Emas, merupakan sebuah Sekolah kebangsaan yang terletak di Jalan Pulai Emas.
Croagunk
Croagunk (グレッグル) ialah spesies Pokémon mulut toksik. Ia berevolusi menjadi Toxicroak pada tahap 37. Ia berdasarkan katak beracun.
Sekolah Kebangsaan Taman Pulai Emas
Pada 2022, Sekolah Kebangsaan Taman Pulai Emas memiliki jumlah keseluruhan murid seramai orang. Ia mempunyai seramai orang guru.2022
Finneon
Finneon (ケイコウオ) ialah spesies Pokémon ikan sayap. Ia berevolusi menjadi Lumineon pada tahap 31. Ia menyerupai ikan neon tetra (Paracheirodon innesi) dan sirip ekornya seperti ikan Freshwater butterflyfish (Pantodon buchholzi).
Operasi London Bridge
Operasi London Bridge (juga dikenali dengan frasa kodnya "London Bridge is down") ialah rancangan pemakaman Ratu Elizabeth II. Rancangan itu termasuklah pengumuman kemangkatannya, tempoh berkabung rasmi, dan butiran istiadat pemakaman negaranya. Rancangan itu telah dibuat seawal tahun 1960-an dan disemak berkali-kali pada tahun-tahun sebelum kemangkatannya pada tahun 2022.
Ungkapan "London Bridge is down" digunakan untuk menyampaikan kemangkatan Ratu kepada perdana menteri United Kingdom dan kakitangan-kakitangan penting, menetapkan rancangan itu. Badan yang terlibat dalam menyediakan rancangan itu termasuk pelbagai jabatan kerajaan, Gereja England, Perkhidmatan Polis Metropolitan, Angkatan Tentera British, media, Taman Diraja, wilayah London, Pihak Berkuasa London Besar dan Pengangkutan untuk London. Beberapa keputusan kritikal yang berkaitan dengan rancangan itu dibuat oleh Ratu sendiri, manakala beberapa lagi yang lain dibiarkan untuk ditentukan oleh penggantinya. Melaporkan mengenai persiapan itu, The Guardian menyifatkan ia sebagai "dirancang dengan tepat" dengan butiran "arcane dan sangat spesifik".
Beberapa rancangan lain juga telah diwujudkan untuk menyokong pelaksanaan Operasi London Bridge, seperti Operasi Unicorn (rancangan yang memperincikan apa yang akan berlaku jika Elizabeth mangkat di Scotland, seperti yang telah terjadi). Berlaku serentak dengan Operasi London Bridge ialah operasi berkenaan dengan kenaikan takhta Raja Charles III dan istiadat kemahkotaannya. Beberapa alam Komanwel membangunkan rancangan mereka sendiri untuk bertindak balas terhadap kemangkatan Ratu.
Latar belakang
Pemakaman dan kemahkotaan ahli Keluarga Diraja biasanya dianjurkan oleh Earl Marshal dan pegawai di Kolej Jata. Persediaan untuk kemangkatan dan pemakaman Elizabeth II juga telah dilakukan oleh Pejabat Kabinet.
Frasa yang telah ditentukan biasanya telah digunakan sebagai "nama kod" untuk rancangan yang berkaitan dengan kemangkatan dan pemakaman ahli keluarga diraja. Pada mulanya, nama kod digunakan oleh pegawai utama dalam usaha menghalang pengendali papan suis Istana Buckingham daripada mengetahui kemangkatan sebelum pengumuman awam. Apabila Raja George VI mangkat pada tahun 1952, pegawai utama kerajaan dimaklumkan dengan frasa "Hyde Park Corner".
Beberapa rancangan pemakaman dengan nama kod untuk ahli keluarga diraja pada akhir abad ke-20 dan awal abad ke-21 telah menggunakan nama-nama jambatan terkemuka di United Kingdom. Operasi Tay Bridge ialah frasa yang digunakan untuk rancangan kemangkatan dan pemangkatan Permaisuri Elizabeth Permaisuri Bonda, yang telah menjalani raptai selama 22 tahun sebelum akhirnya digunakan pada tahun 2002. Pengebumian Diana, Puteri Wales pada tahun 1997 juga dimodelkan selepas Operasi Tay Bridge. Setakat Mac 2017, frasa Operasi Forth Bridge merujuk kepada kemangkatan dan pemakaman Putera Philip, Duke Edinburgh, yang mangkat pada tahun 2021, manakala Operasi Menai Bridge merujuk kepada rancangan pemakaman Raja Charles III. Semua operasi berkod untuk ahli keluarga diraja, termasuk rancangan untuk Elizabeth II, merupakan sebahagian daripada Operasi Lion, rancangan menyeluruh untuk sebarang kemangkatan diraja.
Rancangan
link=//upload.wikimedia.org/wikipedia/commons/thumb/7/72/London_Bridge_from_St_Olaf_Stairs.jpg/220px-London_Bridge_from_St_Olaf_Stairs.jpg|thumb| [[Jambatan London|London Bridge (gambar pada tahun 2017), senama dengan rancangan itu]] Persediaan untuk kemangkatan dan pemakaman Ratu Elizabeth II bermula pada tahun 1960-an, dengan rancangan itu telah mengalami beberapa perubahan dalam beberapa dekad sejak itu. Rancangan itu dikemas kini tiga kali setahun melalui mesyuarat yang melibatkan pegawai jabatan kerajaan, polis, dan penyiar. Rancangan yang menggariskan proses antara kemangkatan Ratu dan pemakamannya diberi nama kod Operasi London Bridge.
Apabila Ratu mangkat, setiausaha sulitnya akan menjadi pegawai pertama (iaitu, bukan salah seorang daripada saudara maranya atau sebahagian daripada pasukan perubatan) untuk menyampaikan berita itu. Tindakan pertama mereka ialah menghubungi perdana menteri, di mana penjawat awam akan menyampaikan frasa kod "London Bridge is down" kepada perdana menteri menggunakan talian telefon selamat. Setiausaha kabinet dan Pejabat Majlis Privi juga akan dimaklumkan oleh setiausaha sulit. Setiausaha kabinet kemudiannya akan menyampaikan berita itu kepada menteri-menteri dan para penjawat awam kanan. Pusat Tindak Balas Global Pejabat Luar, Komanwel dan Pembangunan, yang berpangkalan di lokasi rahsia di London, akan menyampaikan berita itu kepada kerajaan 14 negara lain di mana Elizabeth ialah ratu (alam Komanwel), dan kepada kerajaan negara lain yang merupakan Negara-negara Komanwel. Laman web kerajaan dan akaun media sosial, serta laman web keluarga diraja, akan bertukar hitam, dan penerbitan kandungan tidak mendesak mesti dielakkan.
Seorang pelayan istana akan melekatkan notis berbingkai gelap ke pintu pagar Istana Buckingham. Pada masa yang sama, laman web istana akan memaparkan notis yang sama. Parlimen United Kingdom dan parlimen Scotland, Wales dan Ireland Utara akan bermesyuarat sebaik sahaja praktikal atau dipanggil semula jika mereka tidak bersidang. Perdana menteri akan berucap di Dewan Rakyat. Raja baharu akan mengadakan pertemuan dengan perdana menteri dan kemudian menyampaikan ucapan kepada negara pada 6 petang, petang selepas kemangkatan Ratu. Whitehall dan bangunan kerajaan tempatan akan mengibarkan bendera separuh tiang dan buku ucapan takziah boleh dibuka; perhiasan upacara, seperti cokmar upacara atau rantai majlis, hendaklah dimasukkan ke dalam dompet hitam. Tembakan meriam akan diadakan di stesen peringatan dan upacara peringatan, yang akan dihadiri oleh perdana menteri dan menteri kanan, akan diadakan di Katedral St Paul.
Sepuluh hari selepas kemangkatan Ratu, pemakaman negara yang diketuai oleh Uskup Agung Canterbury akan diadakan di Westminster Abbey. Jenazah Ratu kemudian akan dikebumikan di makam yang disediakan di Gereja Peringatan Raja George VI di Gereja Kecil St George, Istana Windsor, bersama Putera Philip, Duke Edinburgh, yang kerandanya akan dipindahkan dari Royal Vault. Upacara komital akan diadakan di Gereja Kecil St George sebelum persemadian. Seperti yang dipersetujui oleh Ratu dan perdana menteri, hari pemakaman akan diisytiharkan sebagai hari perkabungan negara, walaupun cuti bank tidak akan diberikan. Tafakur selama dua minit akan berlaku di seluruh United Kingdom pada tengah hari dan perarakan akan mengambil tempat di London dan Windsor.
Operasi sokongan
Operasi London Bridge termasuk beberapa rancangan sampingan dan sokongan, seperti rancangan untuk pengaturan di Dewan Westminster. Ini termasuk Operasi Marquee, rancangan yang merangkumi aspek istiadat, upacara dan berjaga malam semasa keranda Ratu diletakkan di Dewan Westminster; dan Operasi Feather, yang melibatkan butiran logistik dengan orang awam di luar bangunan.
Beberapa rancangan juga dibuat yang menggariskan pengaturan untuk memindahkan keranda Ratu, bergantung pada tempat baginda mangkat. Sekiranya baginda mangkat di Istana Windsor atau Rumah Sandringham, keranda itu akan dibawa dengan Kereta Api Diraja ke stesen kereta api St Pancras di London, di mana perdana menteri dan menteri kabinet akan menunggu.
Sekiranya Ratu telah mangkat di luar UK, "Operasi Overstudy" dengan syarat bahawa kerandanya akan diterbangkan ke RAF Northolt oleh Skuadron No. 32 (The Royal), dan kemudian diangkut dengan van jenazah ke Istana Buckingham di mana ia akan berehat Bilik Takhta. Lima hari selepas kemangkatan Ratu, keranda itu akan dipindahkan ke Dewan Westminster dan, selepas upacara, keranda Ratu akan berada di situ selama tiga hari.
Sekiranya Ratu mangkat di Scotland, "Operasi Unicorn" meminta Istana Holyrood, Katedral St Giles, dan Parlimen Scotland menjadi pusat tumpuan perhimpunan, dengan buku ucapan takziah dibuka kepada orang ramai di lokasi kedua. Urusan parlimen akan digantung serta-merta selama sekurang-kurangnya enam hari parlimen, bagi membolehkan pihak berkuasa membuat persiapan untuk pemakaman. Parlimen kemudiannya akan menyediakan usul takziah dalam tempoh 72 jam selepas bersidang semula. Keranda Ratu akan diletakkan di tempat rehat di Istana Holyrood, diikuti dengan upacara penerimaan tetamu di Katedral St Giles di Edinburgh. Berikutan itu, keranda akan diangkut ke stesen Waverley dan dibawa dengan Kereta Api Diraja ke London, jika boleh. Jika tidak, keranda akan dibawa dengan kapal terbang ke London, dan disambut oleh perdana menteri dan menteri kabinet; ini adalah sebahagian daripada Operasi Overstudy.
Operasi berkaitan
Rancangan untuk peristiwa kemangkatan dan pemakaman Ratu berlaku serentak dengan rancangan lain yang berkaitan, termasuk rancangan untuk naik takhta Raja Charles III, Operasi Spring Tide, dan rancangan kemahkotaannya, Operasi Golden Orb.
Operasi Spring Tide
Rancangan kemangkatan dan pemakaman Ratu berfungsi serentak dengan Operasi Spring Tide, rancangan untuk naik takhta Charles III. Satu hari selepas kemangkatan Ratu, Majlis Naik Takhta (Accession Council) akan bertemu di Istana St James dan Charles akan diisytiharkan sebagai raja. Parlimen akan bermesyuarat petang itu apabila ahli parlimen akan bersumpah setia kepada Charles III dan mengucapkan takziah atas kemangkatan Ratu. Kebanyakan aktiviti parlimen kemudiannya akan digantung selama 10 hari. Pada pukul 3:30 petang, Charles III akan menjadi tuan rumah kepada perdana menteri dan kabinet untuk hadirin. Dua hari selepas kemangkatan Ratu, pengisytiharan untuk Raja akan dibuat oleh pentadbiran Scotland, Wales dan Ireland Utara.
Rancangan sokongan wujud dalam Operasi Spring Tide untuk pengaturan khusus di setiap negara konstituen di UK; termasuk Operasi Shamrock untuk Ireland Utara, Operasi Kingfisher untuk Scotland, dan Operasi Dragon untuk Wales.
Perlaksanaan
Operasi London Bridge dan Operasi Unicorn telah diaktifkan selepas kemangkatan Elizabeth II, yang berlaku pada 8 September 2022 di Istana Balmoral di Scotland.
Walaupun operasi itu bertujuan untuk dilaksanakan pada hari Elizabeth II mangkat (dikenal pasti dalam rancangan sebagai "D-Day"), masa lewat kemangkatannya menyukarkan untuk mengadakan sidang majlis naik takhta dalam masa yang singkat. Keputusan diambil untuk menetapkan hari berikutnya, 9 September sebagai D-day. Ini juga mengelakkan masalah pemakaman (pada D+10) berlaku pada hari Ahad.
Dalam perubahan daripada rancangan yang dilaporkan, Charles III mengumumkan selepas pengisytiharannya bahawa hari pemakaman Ratu akan menjadi cuti bank.
Walaupun Ratu tidak mangkat di luar negara, sebuah kapal terbang—C-17 Globemaster RAF—digunakan untuk mengangkut keranda ke London. Keputusan ini diambil atas alasan keselamatan, kerana ia akan menjadi terlalu sukar untuk mengawal keseluruhan laluan.
Rancangan yang sepadan
Pegawai dari Istana Buckingham dan Clarence House, yang dikenali sebagai Kumpulan Kerja Antara Alam, akan memberi taklimat kepada wakil alam Komanwel tentang rancangan pemakaman dan penggantian sekitar Operasi London Bridge. Kerajaan-kerajaan negara Komanwel telah dimaklumkan mengenai kemangkatan raja daripada Pusat Tindak Balas Global Pejabat Luar, Komanwel dan Pembangunan. Alam ini telah merangka rancangan mereka sendiri untuk apa yang berlaku di negara masing-masing pada hari-hari selepas kemangkatan Elizabeth II, yang dijalankan serentak dengan Operasi London Bridge.
Jabatan Kastam Diraja Malaysia
Bidang kuasa
Jabatan Kastam Diraja Malaysia telah diperuntukkan kuasa untuk menguatkuasakan Akta, Perintah dan Peraturan seperti di bawah. Senarai rujukan undang-undang adalah seperti berikut:
Akta
Perintah
Peraturan
Sejarah Awal Perkastaman
Sebelum Tanah Melayu dijajah oleh Barat, sistem pentadbiran cukai telah sekian lama wujud, iaitu semenjak Kegemilangan Pemerintahan Melayu Melaka dan Kesultanan Johor-Riau. Dalam era Kesultanan Melayu Melaka, pelabuhan-pelabuhan pesisir laut dan perundangan, adalah saling berkaitan dengan struktur cukai yang melibatkan pedagang-pedagang asing dan tempatan. Sepanjang tempoh tersebut, pungutan cukai dan hal-hal yang berkaitan dengan percukaian di bawah bidang kuasa Penghulu Bendahari (Chief of the Exchequer). Pegawai percukaian dikenali sebagai Syahbandar. Merekalah yang merupakan golongan yang menguatkuasakan Peraturan-peraturan dan Undang-undang Pelabuhan melalui kuasa yang telah diberikan oleh Raja.
''" ... the Chief of the Exchequer. (He) controlled all the revenue and Customs Officers and looked after the palace building and equipment (...Penghulu Bendahari. (Dia) Mengawal semua sumber perbendaharaan dan semua Syahbandar serta bangunan Istana dan peralatannya)".
(R.J. Wilkinson "The Malacca Sultanate". JMBRAS VOL. XIII-Pt.2, 1935, p.31)